ด่วน! ผอ.รพ.สมุทรปราการ ติดเชื้อ “โควิด-19” ไม่รู้ต้นตอ สั่งกักตัวผู้ใกล้ชิด 20 คน
ด่วน! ผอ.รพ.สมุทรปราการ ติดเชื้อ “โควิด-19” ยังไม่รู้ต้นตอ พร้อมกักตัวผู้ใกล้ชิด 20 คน
ด่วน! ผอ.รพ.สมุทรปราการ ติดเชื้อ “โควิด-19” ยังไม่รู้ต้นตอ พร้อมกักตัวผู้ใกล้ชิด 20 คน
26 มี.ค. 2563

ผู้สื่อข่าวรายงานว่า หลังจากที่มีกระแสข่าวระบุ ผู้บริหารโรงพยาบาลแห่งหนึ่งติดเชื้อไวรัสโคโรนา (โควิด-19) ล่าสุดวันนี้ (26 มี.ค.63) นพ.อัษฎางค์ รวยอาจิณ รองอธิบดีกรมควบคุมโรค กระทรวงสาธารณสุข (สธ.) ได้ออกมายอมรับว่ากระแสข่าวดังกล่าวเป็นความจริง
โดยผู้ติดเชื้อโควิด-19 คือ นายแพทย์นำพล แดนพิพัฒน์ ผอ.รพ.สมุทรปราการ ซึ่งมีผลการตรวจยืนยันทางห้องปฏิบัติการทางวิทยาศาสตร์เมื่อเช้านี้ และได้ถูกส่งตัวไปรักษาที่สถานบันบำราศนราดูรแล้ว ขณะนี้อยู่ระหว่างการสอบสวนโรค และยังไม่แน่ชัดว่าติดเชื้อจากที่ใดสาเหตุใด เนื่องจากที่ผ่านมามีการประชุมหารือเกี่ยวกับการรับมือกระแพร่ระบาดของไวรัสโควิด-19 ในหลายสถานที่
ขณะที่นายแพทย์สาธารณสุขจังหวัดสมุทรปราการ พร้อมด้วยรองผู้อำนวยการและบุคคลใกล้ชิดอีก 20 คน ก็ต้องกักตัวเองอยู่ที่บ้านเพื่อรอดูอาการด้วยเช่นกัน